Πρωτάθλημα Ελλάδας πετοσφαίρισης γυναικών

H **Α1 Εθνική Κατηγορία πετοσφαίρισης γυναικών** ή **Volley League** είναι η σημαντικότερη διοργάνωση πετοσφαίρισης γυναικών στην Ελλάδα και μαζί με το Κύπελλο Ελλάδας αποτελούν τους δύο σημαντικότερους εγχώριους τίτλους που μπορεί να κατακτήσει μια ομάδα.

Ο Παναθηναϊκός κατέκτησε το πρώτο πανελλήνιο πρωτάθλημα ενώ έχει και τις περισσότερες κατακτήσεις τίτλων με 26.  Το ρεκόρ συνεχόμενων κατακτήσεων με 8 κατέχει ο Ολυμπιακός,  ενώ είναι και ο τρέχων κάτοχος του τίτλου.

## Ιστορία
Το πρωτάθλημα διοργανώθηκε για πρώτη φορά την περίοδο 1970-71 σύμφωνα με την ΕΟΠΕ και τον τίτλο κατέκτησε ο Παναθηναϊκός.  Η τελική του φάση έγινε στη Θεσσαλονίκη από τη νεοϊδρυθείσα τότε ΕΟΠΕ. Τότε, για πρώτη φορά, οι δυο πρώτες ομάδες από τα πρωταθλήματα *Κέντρου*, *Θεσσαλονίκης* και * Περιφέρειας* ενώθηκαν σε έναν όμιλο και διεκδίκησαν το πανελλήνιο πρωτάθλημα. Μεταξύ 1972 και 1978 η τελική φάση διεξαγόταν με συμμετοχή  6 ομάδων, ενώ τα δύο επόμενα έτη με 8 και 9. Τα έτη 1981 και 1982 μετά το τέλος των τοπικών πρωταθλημάτων διεξήχθησαν προκριματικοί αγώνες στους δύο ομίλους βόρειο και νότιο, από όπου 4 ομάδες προκρίθηκαν στην τελική φάση.

Την περίοδο 1982-83 η Ελληνική Ομοσπονδία καθιέρωσε το πρωτάθλημα Α' Εθνικής με τη συμμετοχή οκτώ ομάδων. Την περίοδο 1984-85 οι ομάδες αυξάνονται σε δέκα. Η Α' Εθνική διατηρήθηκε ως το 1988. Τα έτη 1984, 1985, 1986 και 1988, το πρωτάθλημα διεξήχθη σε δύο φάσεις. Στη δεύτερη φάση οι ομάδες χωρίστηκαν σε δύο ομίλους. Στον πρώτο αγωνίστηκαν για τον τίτλο του πρωταθλητή και στον δεύτερο για την αποφυγή του υποβιβασμού σε κατώτερη κατηγορία.

Το 1988 η Α' Εθνική διαιρέθηκε σε δύο ομίλους (Α1 και Α2), με έξι ομάδες έκαστος. Το σύστημα αυτό της πειραματικής Α1 ίσχυσε τις περιόδους 1988-89 και 1989-90. Το 1990-91 καθιερώθηκε η Α1 με τη σημερινή της μορφή, με τη διεξαγωγή πλέι-οφ μετά το τέλος της κανονικής περιόδου. Στο πρωτάθλημα εκείνο συμμετείχαν οκτώ ομάδες. Το 1992-93 οι ομάδες αυξήθηκαν σε δέκα. Την περίοδο 1993-94 οι ομάδες αυξήθηκαν σε δώδεκα, ενώ δεν διεξήχθησαν πλέι-οφ για πρώτη και μοναδική φορά στην ιστορία της Α1. Επιπλέον δεν διεξήχθησαν πλέι-οφ με νοκ άουτ σειρές τις περιόδους 2002-03, 2010-11, 2011-12, όταν και το πρωτάθλημα διεξήχθη σε δύο φάσεις. Στην πρώτη φάση οι ομάδες αγωνίστηκαν σε έναν όμιλο με μονούς αγώνες, ενώ στη δεύτερη χωρίστηκαν σε δύο ομίλους για τις θέσεις 1-6 και 7-12 και έδωσαν διπλούς αγώνες. Το 2011 η Ομοσπονδία αποφάσισε την αύξηση των ομάδων για την περίοδο 2011-12 σε δεκατέσσερις, όμως η αποχώρηση δύο ομάδων εξαιτίας οικονομικών προβλημάτων οδήγησε στη διατήρηση του αριθμού των δώδεκα ομάδων.

## Πρωταθλητές
### Κάτοχοι τίτλου

### Σύνολο τίτλων

### Νταμπλ
Νταμπλ τίτλων έχει επιτευχθεί 17 φορές, από 4 διαφορετικές ομάδες.

## Οι τελικοί των πλέι-οφ από την καθιέρωσή τους
*Πηγές: [https://web.archive.org/web/20090927051446/http://archive.sport.gr/volley/hellas03/history/historyw.asp archive.sport.gr].*

* *Αγώνες κανονικής περιόδου (πλάγια γραφή)* - Αγώνες στην έδρα της ομάδας με πλεονέκτημα - Αγώνες στην έδρα της ομάδας με μειονέκτημα
* Τις περιόδους 1990−91, 1992−93, 1995−96, 1996−97, 1998−99 και 2012−13 τα αποτελέσματα της κανονικής περιόδου μεταφέρθηκαν στα πλέι οφ.

## Συμμετοχές σε Α' και Α1 Κατηγορία (1983–2025)
### Ανά σύλλογο
Το Εθνικό πρωτάθλημα καθιερώθηκε την περίοδο 1982−83 με την επωνυμία "Α' Εθνική". Έως και την περίοδο 2024-25 έχουν διεξαχθεί 43 εθνικά πρωταθλήματα. Συνολικά 59 ομάδες έχουν μετάσχει στην ανώτατη κατηγορία του Εθνικού πρωταθλήματος γυναικών μέχρι και την περίοδο 2024−25. Οι συμμετοχές των ομάδων είναι:

* Ο Α.Ο. Αγίου Σώστη και ο Α.Γ.Σ. Βύρωνα ήταν ξεχωριστές ομάδες έως το 2000 με 8 και 5 συμμετοχές αντίστοιχα. Το 2001 συγχωνεύτηκαν και σχημάτισαν την Α.Ε. Βύρωνα/Αγίου Σώστη. Το 2003 αυτή συγχωνεύτηκε με το τμήμα μπάσκετ του Π.Α.Ο. Δόξα Βύρωνα και μετονομάστηκε σε Ένωση Βύρωνα, ονομασία με την οποία υπάρχει μέχρι σήμερα.

## Επωνυμία
Το πρώτο τη τάξει πρωτάθλημα πετοσφαίρισης γυναικών έχει αλλάξει την επωνυμία του 4 φορές:
* 1971–1982: **Πανελλήνιο Πρωτάθλημα**
* 1982–1990: **Α΄ Εθνική Κατηγορία**
* 1990–2017: **Α1 Εθνική Κατηγορία**
* 2017–Σήμερα: **Volley League**

## Λογότυπο

 Πρωτάθλημα Ελλάδας πετοσφαίρισης γυναικών logo.jpg|Έως το 2017
 VolleyLeague Γυναικών logo.jpg|2017−Σήμερα


## Παραπομπές


## Πηγές

* Η Χρυσή Βίβλος της Volley League Γυναικών

## Εξωτερικοί σύνδεσμοι
* 

*
*
*
Πετοσφαίριση
Ελλαδα Γυναικες